Ar wezh-mañ no ket ar PSF da zont war e cher ur wezh tremenet mare ar promesaoù. Antronoz e tiviz lez-varn Naoned reiñ termen dal labourioù. Dar  1añ a viz Even, devezh an eil tro, en em vod en tu all da 40.000 den war al lechiad evit un devezh gouel poblek hag etrebroadel [3] a-enep dan nukleel. Aozet ez eus ur chadennad-tud ken hir ha 30 km, evezhiet mat gant biñsaskelloù an archerien o chournijal a-us dezhi ! Diouzh noz e son Gilles Servat, EV, Alan Stivell, Noir Désir hag un toullad strolladoù all (euskariz en o zouez) war ur mell leurenn bet prestet digoust, warni ar gwenn-ha-du hag an ikurrina, tal-kichen ar banniel du. 10.000 a dud a zañs  evit fest-noz. Da archantañ an darvoud e aozer ivez ur pikol rave-party war draezhenn Ar Garned, a vo divodet gant an archerien. Klevout a reer sonerezh techno betek Sant-Pêr-Raez ! Ar gouel-mañ a dalvez kement hag ur mell maen e park an dilennadegoù lezennel, paz eus kaoz outañ e-pad 4mn e prime time war ar chadennoù skinwell foran broadel gall, just a-raok ma vije embannet an disochoù.